da da da da da da nb da da da da da da da en en
Glæd Jer – Den Grimme Ælling er udkommet - Svanholm Cricketklub
Onsdag d. 15. december 2021 kl. 19:48 af Henrik Pfaff
Den Grimme Ælling er udkommet for 65. gang. 58 siders koncentreret læsestof, ikke helt så mange som normalt, fordi der ikke var nogen indendørssæson at berette om.
Men der er stadig meget at fortælle. Allan From har lagt yderligere afstand til Finn Nistrup som klubbens mest scorende spiller og er med sine 17.440 point 230 point foran Nistrup og har også spillet flest kampe med 726 – her er Morten Petersson nærmeste konkurrent med 715 kampe.
Med en fantomsæson med 62 erobrede gærder har Ehsan Karimi slået 35 konkurrenter på statistikken over kastere på mammutten og er nr. 130.
Nogenlunde det samme for Aden Aftab, der på en enkelt sæson har scoret 637 point og har møvet sig ind på en plads som nr. 170 og har passeret 25 konkurrenter på gærdestatistikken på mammutten
Zishan Shah og Hamid Shah har bege rundet 11.000 point hos gærdespillerne og med den hast, de scorer, ånder de om føje år Allan From i nakken.
Heldigvis behøver vi ikke bringe samme billede som sidste år bagsiden, hvoraf fremgik, at Schneekloth-Hallen var lukket – for hele indendørssæson viste det sig – der er åbent nu og forhåbentlig forbliver det sådan
Bladet er på vej ud, men kommer det ikke indenfor en rimelig PostNord-ekspeditionstid (og den er lang) er man velkommen til at sende en mail til svanholmcc@mail.dk og så sørger vi for, at I får det i hænde